Quina temàtica explora aquest text?
Eleutèria (en llatí Eleutheria en grec antic Ἐλευθερία), que significa "Llibertat", era el nom general que es donava a diverses festes que se celebraven a l'antiga Grècia. Les Eleutèries podien ser festivals públics organitzats per les ciutats o també festes privades. El motiu comú era celebrar la idea de llibertat. Per exemple, una Eleutèria la celebraven els antics esclaus manumitits en l'aniversari de la seva emancipació. Les Eleutèries públiques més famoses eren les que se celebraven cada cinc anys a Platea. Haurien estat instituïdes en honor de Zeus Eleutherios per Aristides d'Atenes amb la victòria dels grecs sobre els perses l'any 479 aC, després de la batalla de Platea. Se celebrava el 16 del mes de Maimacterion i es feia una representació adaptada de la batalla, amb processons, tocs de trompeta, i cerimònies diverses. La processó arribava fins al lloc on eren enterrats els caiguts a la batalla i allí es feien sacrificis als déus i libacions en honor dels caiguts, i a continuació és celebraven un jocs gimnàstics, que Pausànies encara va veure. Durant la seva celebració la ciutat era considerada sagrada i inviolable. Originalment tenien un caràcter panhel·lènic per commemorar la unitat grega, però aquesta consideració es va esvair amb el pas del temps.
El text tracta sobre festivals.